cyanic-selkie/wikianc huggingface dataset:
Σαρτανάς
Ο Σαρτανάς ή Σαρτανά (ουκρανικά και ρωσικά: Сартана) είναι πεδινή κωμόπολη αστικού τύπου στην Περιφέρεια Ντονέτσκ της ανατολικής Ουκρανίας. Σύμφωνα με υπολογισμούς του 2020, ο πληθυσμός του ανέρχεται στους 10240 κατοίκους, η πλειοψηφία των οποίων είναι ελληνικής καταγωγής.
Γενικά στοιχεία
Ο Σαρτανάς είναι κτισμένος στις όχθες του ποταμού Κάλμιου, σε απόσταση περίπου 20 χιλιομέτρων βορειοανατολικά της Μαριούπολης και απλώνεται σε έκταση 5.600 στρεμμάτων. Το όνομά του προέρχεται από την ουρουμική γλώσσα, σημαίνει κίτρινο «μοσχάρι» και οφείλεται στην ονομασία του τόπου προέλευσης των πρώτων οικιστών του. Διαθέτει σχολεία όλων των βαθμίδων και κεντρικό ναό αφιερωμένο στον Άγιο Γεώργιο τον Τροπαιοφόρο, η κατασκευή του οποίου ολοκληρώθηκε το 2005. Ο δήμος του Σαρτανά είναι αδελφοποιημένος από το 1999 με τον δήμο Ζωγράφου στην Ελλάδα.
Ιστορικά στοιχεία
Ο Σαρτανάς ιδρύθηκε το 1780 από Έλληνες της Κριμαίας που μεταφέρθηκαν στην ευρύτερη περιοχή της Αζοφικής με εντολές της αυτοκράτειρας Μεγάλης Αικατερίνης, δημιουργώντας τη Μαριούπολη και άλλα 24 χωριά , ανάμεσά τους και τον Σαρτανά. Σύμφωνα με μια εκτίμηση, εκείνη την εποχή στο χωριό εγκαταστάθηκαν 649 άτομα (340 άνδρες και 309 γυναίκες), ενώ στα μέσα της δεκαετίας του 1820 ολοκληρώθηκε η κατασκευή του πρώτου ναού του Αγίου Γεωργίου. Κατά τα τέλη του 19ου αιώνα ο Σαρτανάς παρουσιάζεται ως ένα από τα ελληνόφωνα χωριά της Αζοφικής, μαζί με άλλα όπως τα Τσεμαρλίκ, Γιανισόλ, Κωνσταντινουπόλ, Βολνοβάχα κλπ. Την περίοδο του Ρωσικού Εμφυλίου, αναφέρεται πως οι κάτοικοι του Σαρτανά ενεπλάκησαν στις συγκρούσεις στο πλευρό των μπολσεβίκων. αριστερά|μικρογραφία|223x223εσ|Εκθέματα του Μουσείου Εθνογραφίας Ελλήνων της Αζοφικής. Μετά την παγίωση της κομμουνιστικής κυριαρχίας και την ίδρυση της ΣΣΔ Ουκρανίας, η κωμόπολη αποτέλεσε τη μια από τις τρεις ελληνικές εθνικές περιφέρειες της Ουκρανίας, καθώς και κέντρο της καλλιέργειας των ελληνικών γραμμάτων, κυρίως κατά τη δεκαετία του 1930. Στον τομέα της οικονομίας, οι κάτοικοι εργάζονταν κυρίως στα τοπικά κολχόζ και στις βιομηχανίες της ευρύτερης περιοχής της Μαριούπολης, ενώ το 1933 ξεκίνησε τη λειτουργία του στον Σαρτανά ένα από τα πρώτα αγροτικά-επαγγελματικά εκπαιδευτικά ιδρύματα της Ουκρανίας. Το διάστημα 1937-1938, στο πλαίσιο της Ελληνικής Επιχείρησης της Εν Κα Βε Ντε, η οποία εντασσόταν στις ευρείες σταλινικές διώξεις της εποχής που έμειναν γνωστές ως Μεγάλος Τρόμος ή Μεγάλη Εκκαθάριση, συνελήφθησαν από τις σοβιετικές μυστικές υπηρεσίες 132 κάτοικοι της κωμόπολης, από τους οποίους υπολογίζεται πως εκτελέστηκαν όλοι πλην ενός. Την ίδια περίοδο τοποθετείται χρονικά και η κατεδάφιση της παλιάς ορθόδοξης εκκλησίας του Αγίου Γεωργίου. Ένα χρόνο αργότερα, σύμφωνα με την απογραφή που διενεργήθηκε από τις σοβιετικές αρχές, στον Σαρτανά κατοικούσαν 6.218 άτομα, εκ των οποίων τα 4.417 ήταν Έλληνες. Ακόμη, υπήρχε σημαντική παρουσία Ουκρανών (1131 άτομα) και Ρώσων (597 κάτοικοι). Κατά τη διάρκεια του Β΄ Παγκοσμίου Πολέμου, η κωμόπολη κατελήφθη από τον γερμανικό στρατό που εκδίωξε τον τοπικό πληθυσμό. Από την πλευρά τους, οι κάτοικοι πολέμησαν ενεργά μέσα από τις τάξεις του Κόκκινου Στρατού. Μεταπολεμικά η κωμόπολη μετονομάστηκε σε Πριμόρσκοε, ωστόσο το 1992 ανέκτησε την αρχική της ονομασία. Τον Απρίλιο του 2008 επισκέφθηκε τον Σαρτανά ο τότε πρόεδρος της Ελλάδας, Κάρολος Παπούλιας.
Κατά τον πόλεμο στο Ντονμπάς, ο Σαρτανάς βρέθηκε από τα τέλη του 2014 στα διαφιλονικούμενα εδάφη ανάμεσα στις ουκρανικές ένοπλες δυνάμεις και τις αντίστοιχες των φιλορώσων αυτονομιστών του Ντονέτσκ και του Λουχάνσκ. Στις 14 Οκτωβρίου του ίδιου έτους, η κωμόπολη βλήθηκε από όλμους, ένας από τους οποίους χτύπησε πομπή κηδείας με αποτέλεσμα να σκοτωθούν επτά άτομα και να τραυματιστούν άλλα 17. Η ευθύνη αποδόθηκε στις δυνάμεις των αυτονομιστών, για τις οποίες ειπώθηκε πως πιθανόν στόχευαν φυλάκιο του ουκρανικού στρατού ή κάποιες παρακείμενες υποδομές αγροτικής παραγωγής. Το συμβάν προκάλεσε την αντίδραση της ελληνικής κυβέρνησης, καθώς έξι από τους νεκρούς αμάχους ήταν Έλληνες ομογενείς. Ο Σαρτανάς χτυπήθηκε εκ νέου το επόμενο έτος, ενώ σύμφωνα με εκτίμηση του τοπικού δημάρχου, από τον Σεπτέμβριο του 2014 μέχρι τον Μάιο του 2015 είχαν σκοτωθεί συνολικά 8 άμαχοι και είχαν καταστραφεί 93 οικίες της κωμόπολης.
Αξιοθέατα και πολιτισμός
Στον Σαρτανά υπάρχουν μνημεία αφιερωμένα στους πεσόντες του Ρωσικού Εμφυλίου και του Β΄ Παγκοσμίου Πολέμου. Επιπλέον, σε κοντινή απόσταση βρίσκονται οι όχθες του ποταμού Κάλμιου, καθώς και ζωολογικός κήπος. Στον πολιτιστικό τομέα, λειτουργούν το Μουσείο Ιστορίας και Εθνογραφίας των Ελλήνων της Αζοφικής, δύο βιβλιοθήκες (η μία παιδική) και ένα πολιτιστικό κέντρο. Επίσης στον Σαρτανά εδρεύουν ο ελληνικός παραδοσιακός μουσικός όμιλος «Μαργαριτάρια του Σαρτανά» ή «Σαρτανιώτικα Μαργαριτάρια», καθώς και διάφοροι πολιτιστικοί και αθλητικοί σύλλογοι. Το 1988 και το 2011 διοργανώθηκε στον Σαρτανά η «Μέγα Γιουρτή», πολιτιστικό φεστιβάλ των Ελλήνων της Ουκρανίας που διεξάγεται κάθε δύο χρόνια.
Επιφανείς κάτοικοι
Στον Σαρτανά γεννήθηκαν οι λαϊκοί ποιητές Δεμιάν Μπογαδίτσα, Λεοντής Χοναγμπέη και Ιλσιβέτ Χαραμάν , ο λογοτέχνης Αντώνης Σαπουρμάς , ο ποιητής και διανοούμενος Λεόντιος Κυριάκοβ  (1919-2008), ο ιστορικός Γεώργιος ή Ιβάν Πάπους, ο συγγραφέας και δημοσιογράφος Ανατόλι Μπαλτζί  (1942), ο συγγραφέας Αλέξανδρος Ασλά (1943), ο βραβευμένος εργάτης και στέλεχος της τοπικής αυτοδιοίκησης Κωνσταντίν Κουρκτσής (1950) και οι τραγουδίστριες παραδοσιακής μουσικής Μαρία Γαϊτάν και Ταμάρα Κατσή (1958-1999).
Δημογραφία
Κατά την απογραφή του 2001, η συντριπτική πλειοψηφία των κατοίκων του Σαρτανά (περίπου 92%) δήλωσε τα ρωσικά ως μητρική γλώσσα, το 4,4% τα ελληνικά, το 3,6% τα ουκρανικά και μια μικρή μερίδα άλλες γλώσσες (ρομανί, λευκορωσικά, κλπ). Σύμφωνα με κρατικούς υπολογισμούς, το 2020 ο πληθυσμός του Σαρτανά ανερχόταν στους 10.240 κατοίκους.
Εξωτερικοί σύνδεσμοι
Κατηγορία:Πόλεις της Ουκρανίας Κατηγορία:Μαριούπολη
I Heard It Through the Grapevine
"I Heard It Through the Grapevine" είναι τραγούδι των Norman Whitfield και Barrett Strong για την Motown Records το 1966. Η πρώτη ηχογράφηση του τραγουδιού που κυκλοφόρησε έγινε από τον Whitfield για τους Gladys Knight & the Pips και κυκλοφόρησε ως single τον Σεπτέμβριο του 1967. Έφτασε στο νούμερο ένα στο Billboard R&B Singles chart και στο νούμερο δύο στο Billboard Pop Singles chart και σύντομα έγινε το single Motown με τις μεγαλύτερες πωλήσεις μέχρι εκείνη την εποχή.
Η έκδοση του Marvin Gaye ήταν η δεύτερη που ηχογραφήθηκε, στις αρχές του 1967, αλλά η τρίτη που κυκλοφόρησε. Τοποθετήθηκε στο άλμπουμ του In the Groove του 1968, ενάμιση χρόνο αργότερα, όπου κέρδισε την προσοχή των ραδιοφωνικών τζόκεϊ, και ο ιδρυτής της Motown, Berry Gordy, συμφώνησε τελικά στην κυκλοφορία του ως single τον Οκτώβριο του 1968, όταν πήγε στο κορυφή του τσαρτ Billboard Pop Singles για επτά εβδομάδες από τον Δεκέμβριο του 1968 έως τον Ιανουάριο του 1969 και ξεπέρασε την εκδοχή των Gladys Knight & the Pips ως το μεγαλύτερο σινγκλ επιτυχίας της δισκογραφικής Motown (Tamla).
Παραπομπές
Κατηγορία:Singles της Motown
Κωβίλ
Το Κωβίλ (γαλλικά: Cauville) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Οι κάτοικοί του είναι γνωστοί ως Κωβιλαί (γαλλικά: Cauvillais).
Παραπομπές
Κατηγορία:Κοινότητες του Καλβαντός
Κωβικούρ
Το Κωβικούρ (γαλλικά: Cauvicourt) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Οι κάτοικοί του είναι γνωστοί ως Κωβικουρτουά (γαλλικά: Cauvicourtois).
Παραπομπές
Κατηγορία:Κοινότητες του Καλβαντός
Βαρρονιανός ο νεότερος
Ο Βαρρονιανός (περ. 363 - 380) ήταν γιος του Ρωμαίου αυτοκράτορα Ιοβιανού.
Βιογραφία
Ο Βαρρονιανός ήταν ο πρώτος από τους δύο γιους του αυτοκράτορα Ιωβιανού και της Χαριτώ κι είχε το όνομα του παππού του Βαρρονιανού. Με την άνοδο του πατέρα του στο αυτοκρατορικό θρόνο, δόθηκε στον Βαρρονιάνο ο τίτλος του Νωβελίσσιμου και, το 364 μ.Χ., διορίστηκε Ύπατος, κυβερνήτης, μαζί με τον πατέρα του στην Άγκυρα. Δεδομένου ότι ήταν ακόμα βρέφος όταν πέθανε ο πατέρας του το 364, παραβλέφθηκε για τη διαδοχή και επιλέχτηκε ο Ουαλεντινιανός.
Είναι πιθανόν ο Βαρρονιανός να ήταν ο νεαρός που αναφέρεται από τον Ιωάννη Χρυσόστομο σε δύο από τις επιστολές και τους λόγους του ("Ομιλία στους Φιλιππηνούς" και "Επιστολή σε μια νεαρή χήρα"). Αν ναι, φαίνεται ότι ο Βαρρονιανός ήταν ακόμα ζωντανός το 380 μ.Χ., αλλά ζούσε με το φόβο της ζωής του, λόγω της αυτοκρατορικής καταγωγής του. Σε κάποιο σημείο, είχε χάσει το ένα του μάτι, ίσως σε μια προσπάθεια να τον εμποδίσουν να έχει αξίωση για το θρόνο.
Πηγές
Κατηγορία:Νωβελίσσιμοι Κατηγορία:Δυναστεία του Κωνσταντίνου Κατηγορία:Βυζαντινοί κυβερνήτες Κατηγορία:Βυζαντινοί του 4ου αιώνα
A.O. Ανθούπολη Λάρισας
O A.O. Ανθούπολη (ελληνικά: Αθλητικός Όμιλος Ανθουπόλεως), είναι ελληνικός ποδοσφαιρικός σύλλογος, με έδρα τη Λάρισα. Τα χρώματα της ομάδας είναι το μπορντό και το λευκό. Η Ανθούπολη ήταν η πρώτη ομάδα της Ένωση Ποδοσφαιρικών Σωματείων Λάρισας που έπαιξε στον τελικό του Κυπέλλου Ερασιτεχνών Ελλάδος το 1977 και είναι o σύλλογος από τoν οποία ξεκίνησε την καριέρα του ο πρωταθλητής και κυπελλούχος Ελλάδος, Γιάννης Βαλαώρας.
Ιστορία
Την πρώτη ομάδα του συλλόγου τη σεζον 1969-70 αποτελούσαν οι: Γ.Κομνηνός, Χρ.Kορομηλάς, Λάκης Bαπορίδης, Επαμ.Ραϊλης (τερματοφύλακας), Hλ.Χατζηλιάδης, Aλ.Πιτσαρής, B.Ραϊλης, Θαν.Γρίβας, I.Κυριάκος, I.Αδαμάκος, και K.Καϊλόγλου. Παρά το γεγονός ότι η Ανθούπολη στη δεκαετία του 1980 δεν κατεκτησε τίτλους, διέθετε ένα από τα καλυτερα ρόστερ της ιστορίας της. Η ομάδα του 1982-83 με προπονητή τον Λεωνίδα Ευσταθίου ήταν η εξής: Γ.Φιτσούλας (αρχηγός), Παν.Σούκος, Γ.Θεοχαρίδης, Ταξιάρχης Ντικούδης, Κ.Γαρυφαλλόπουλος (τερματοφύλακας), Στ.Λούτσης, Σακης Αναγνωστόπουλος, Ευ.Λίταινας, Ευ.Κωνσταντελλος, Χρ.Καραγιωργος Ηλ.Κυριακίδης. Tον κύριο κορμό στα τελη του '80 αποτελούσαν οι ποδοσφαιριστές: Θαν.Σδούγκας, Αιμ.Πυργίδης, Θαν.Βαλαώρας, Ευ.Δημόπουλος, Μαργ.Δημόπουλος, Παν.Σούκος, B.Παπακώστας, Θαν.Παπαντωνίου, Μάκης Μπουλιώτας (αρχηγός), Στ.Σαπουνάς, Γ.Δοδοντσάκης και Ζ.Σαρτζής.
Έδρα
O AOA χρησιμοποιεί το γήπεδο του ΔΑΚ Ανθούπολης που βρίσκεται στη Λάρισα, για τους εντός έδρας αγώνες του. Το γήπεδο δεν είχε γρασίδι τα πρώτα του χρόνια και μέχρι το 2000, ενώ αποτελεί μέρος του προπονητικού συγκροτήματος της Ανθούπολης, που περιλαμβάνει γήπεδα μπάσκετ και τένις και ανήκει στο δήμο Λαρισαίων.
Αντιπαλότητες
Η Ανθούπολη μοιραζόταν την έδρα της με μια άλλη τοπική ομάδα, τη Χαραυγή  με την οποία ανέπτυξε μεγάλη κόντρα στις δεκαετίες του 1980 και του 1990. Αν και οι δύο σύλλογοι αγωνίστηκαν ως επί το πλείστον σε διαφορετικές κατηγορίες κατά τη διάρκεια της ιστορίας τους, τις φορές που αγωνίζονταν μεταξύ τους οι αγώνες θεωρούνταν ντέρμπι, προσελκύοντας αρκετούς φιλάθλους στο ΔΑΚ Ανθούπολης. Τα τελευταία χρόνια έχει εδραιωθεί μια κόντρα μεταξύ Ανθούπολης και Λάρισας '88, από τότε που η Λάρισα '88 μετακόμισε στην έδρα της Ανθούπολης.
Διακρίσεις
=== Σύνθεση Ομάδας 2022-23 ===
Άκης Τσελέντης
Ο Άκης Τσελέντης είναι Έλληνας διδάκτωρ Γεωφυσικής και διευθυντής του Γεωδυναμικού Ινστιτούτου.
Βιογραφία
Η καταγωγή του είναι από την περιοχή της Κεφαλονιάς. Σπούδασε Φυσική στο Πανεπιστήμιο Αθηνών, Ηλεκτρονική στο Ελβετικό Ομοσπονδιακό Ινστιτούτο Τεχνολογίας Ζυρίχης και Γεωφυσική στο Πανεπιστήμιο Ληντς της Αγγλίας. Έχει κάνει, επίσης, μεταδιδακτορικές σπουδές στη Σεισμολογία στο Ινστιτούτο Σεισμών του Πανεπιστημίου του Τόκιο. Μετέχει σε διεθνείς επιστημονικές επιτροπές και συλλόγους, ενώ διαχειρίζεται ευρωπαϊκά ερευνητικά προγράμματα στα οποία έχει υπάρξει επιστημονικός υπεύθυνος.
Έργο
Έχει δημοσιεύσει περίπου 300 επιστημονικές εργασίες σε διεθνή επιστημονικά περιοδικά και έχει εκδώσει 7 βιβλία. Κατέχει 5 διπλώματα ευρεσιτεχνίας.
Πολιτική
Το 2019 ήταν υποψήφιος ευρωβουλευτής με τη Νέα Δημοκρατία, αλλά δεν εξελέγη.
Εξωτερικοί σύνδεσμοι
Κατηγορία:Έλληνες σεισμολόγοι
Άλπεις Κάμνικ-Σάβινια
Οι άλπεις Κάμνικ-Σάβινια (Kamniško-Savinjske Alpe) είναι μια οροσειρά των Νότιων ασβεστολιθικών άλπεων. Βρίσκονται στη βόρεια Σλοβενία, εκτός από το βόρειο άκρο της που ανήκει στην Αυστρία.
Το δυτικό μέρος της οροσειράς ονομάστηκε Άλπεις του Κάμνικ (Steiner Alpen) το 1778 από τους επιστήμονες Μπελσαζάρ Χακέ και Φραντς Χαβέρ φον Βούλφεν, από το όνομα της πόλης του Κάμνικ (Stein) στην κοιλάδα του ποταμού Κάμνικ Μπίστριτσα. Το ανατολικό τμήμα ονομάστηκε Άλπεις Σάβινια (Sanntaler Alpen) ή Άλπεις Σολτσάβα (Sulzbacher Alpen) από τον αναβάτη Γιοχάνες φον Φρίσαουφ το 1875, από τη Σολτσάβα (Sulzbach) και τον κύριο ποταμό, τον άνω Σάβινια (Sann).
Γεωγραφία
Οι Άλπεις Κάμνικ-Σάβινια βρίσκονται νότια της οροσειράς των Καραβανκών στα σύνορα Αυστρίας και Σλοβενίας, ξεκινώντας από τον Σάβα στα δυτικά μέχρι τη Σάβινια στα ανατολικά, όπου οι παραπλήσιες Σλοβενικές Προάλπεις με την οροσειρά Ποχόριε, τους λόφους του Τσέλιε στον ποταμό Ντράβινια, όπου βρίσκονται και οι λόφοι του Σάβου. Στα βορειοδυτικά, βρίσκεται το ποταμάκι του Φέλαχ (στο 46.3725°N, 14.56528°W) που οδηγεί στο Μπαντ Φέλαχ, το νοτιότερο σημείο του αυστριακού κρατιδίου της Καρινθίας και του αυστριακού κράτους.
Ολόκληρη η κύρια αλυσίδα ανήκει στη Σλοβενία. Ιστορικά αποτελούσε το σύνορο μεταξύ των Εσωτερικών Αυστριακών κρατών της Καρινθίας, της Στυρίας, και της Καρνιόλας. Το τρισημείο βρισκόταν στο όρος Ρίνκα (Koroška Rinka).
Υπάρχει ένας μικρός παγετώνας κάτω από το όρος Σκούτα, ο ανατολικότερος παγετώνας στις Νότιες Άλπεις.
Βουνά και περάσματα
Οι πιο σημαντικές κορυφές είναι οι εξής:
Συνολικά, 28 κορυφές ξεπερνούν το υψόμετρο των 2.000 μέτρα. Η συνολική έκταση του σλοβενικού μέρους είναι 900 χιλιόμετρα. Περίπου τα τρία τέταρτα της οροσειράς καλύπτονται από δάση και τα υψηλότερα τμήματα είναι βραχώδη.
Εκθεσιακός χώρος
Κατηγορία:Οροσειρές των Άλπεων
Γεγονότα Μαΐου 2022
1 Μαΐου
Επιχειρήσεις και οικονομία
Καταστροφές και δυστυχήματα
Υγεία και περιβάλλον
Πολιτική και εκλογές
2 Μαΐου
Πόλεμος και επιθέσεις
Καταστροφές και δυστυχήματα
Νόμος και έγκλημα
3 Μαΐου
Πόλεμος και επιθέσεις
Καταστροφές και δυστυχήματα
Πολιτική και εκλογές
4 Μαΐου
Πόλεμος και επιθέσεις
Οικονομία και επιχειρήσεις
Καταστροφές και δυστυχήματα
5 Μαΐου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Αθλητισμός
6 Μαΐου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Πολιτική και εκλογές
7 Μαΐου
Πόλεμος και επιθέσεις
Νόμος και έγκλημα
Πολιτική και εκλογές
Αθλητισμός
8 Μαΐου
Πόλεμος και επιθέσεις Δύο Παλαιστίνιοι σκοτώνονται από Ισραηλινούς στρατιώτες κατά τη διάρκεια συγκρούσεων στη Δυτική Όχθη, ενώ ένας ισραηλινός αστυνομικός μαχαιρώνεται και τραυματίζεται στην Ιερουσαλήμ, ώρες μετά τη σύλληψη των δραστών της επίθεσης με μαχαίρι στο El'ad. (Reuters)
9 Μαΐου
Πόλεμος και επιθέσεις
Τέχνες και πολιτισμός (The New York Times) (NPR)
Καταστροφές και δυστυχήματα
Νόμος και έγκλημα
Πολιτική και εκλογές
10 Μαΐου
Πόλεμος και επιθέσεις
Διεθνείς σχέσεις
Πολιτική και εκλογές
11 Μαΐου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Νόμος και έγκλημα
12 Μαΐου
Καταστροφές και δυστυχήματα
Υγεία και περιβάλλον
Διεθνείς σχέσεις
Επιστήμη και τεχνολογία
13 Μαΐου
Οικονομία και επιχειρήσεις
Καταστροφές και δυστυχήματα
Υγεία και περιβάλλον
Νόμος και έγκλημα
14 Μαΐου
Πόλεμος και επιθέσεις
Τέχνες και πολιτισμός
Επιχείρηση και οικονομία
15 Μαΐου
Διεθνείς σχέσεις
Νόμος και έγκλημα
16 Μαΐου
Οικονομία και επιχειρήσεις
Καταστροφές και δυστυχήματα
Πολιτική και εκλογές
17 Μαΐου
Πόλεμος και επιθέσεις
Καταστροφές και δυστυχήματα
18 Μαΐου
Καταστροφές και δυστυχήματα
Υγεία και περιβάλλον
Διεθνείς σχέσεις
Νόμος και έγκλημα
Αθλητισμός
19 Μαΐου
Καταστροφές και δυστυχήματα
Νόμος και έγκλημα
20 Μαΐου
Πόλεμος και επιθέσεις
Υγεία και περιβάλλον
Νόμος και έγκλημα
Επιστήμη και τεχνολογία
21 Μαΐου
Πόλεμος και επιθέσεις
Οικονομία
Καταστροφές και δυστυχήματα
Υγεία και περιβάλλον
Πολιτική και εκλογές
Επιστήμη και τεχνολογία
Αθλητισμός
22 Μαΐου
Καταστροφές και δυστυχήματα
Υγεία και περιβάλλον
Νόμος και έγκλημα
Αθλητισμός
23 Μαΐου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Νόμος και έγκλημα
24 Μαΐου
Πόλεμος και επιθέσεις
Καταστροφές και δυστυχήματα
Υγεία και περιβάλλον
Νόμος και έγκλημα
Αθλητισμός
25 Μαΐου
Πόλεμος και επιθέσεις
Καταστροφές και δυστυχήματα
Αθλητισμός
26 Μαΐου
Πόλεμος και επιθέσεις
Τέχνες και πολιτισμός
Επιχειρήσεις και οικονομία
Καταστροφές και δυστυχήματα
Νόμος και έγκλημα
27 Μαΐου
Πόλεμος και επιθέσεις
Οικονομία
Υγεία και περιβάλλον
Διεθνείς σχέσεις
Πολιτική και εκλογές (Reuters) (BBC News)
28 Μαΐου
Καταστροφές και δυστυχήματα
Υγεία και περιβάλλον
Αθλητισμός
29 Μαΐου
Καταστροφές και δυστυχήματα
Υγεία και περιβάλλον
Αθλητισμός
30 Μαΐου
Πόλεμος και επιθέσεις
Τέχνες και πολιτισμός
Καταστροφές και δυστυχήματα
Διεθνείς σχέσεις
Πολιτική και εκλογές
31 Μαΐου
Πόλεμος και επιθέσεις
Οικονομία και επιχειρήσεις
Καταστροφές και δυστυχήματα
Υγεία και περιβάλλον
05
Ρωμαϊκή Ιβηρία
Η σημασία της Ιβηρίας για τους Ρωμαίους, ιδιαίτερα μετά την πλήρη κατάκτησή της από τον αυτοκράτορα Οκταβιανό το 27 π.Χ. έγκειτο στον ιδιαίτερο πλούτο της χώρας, τόσο σε ανθρώπους όσο και σε αγαθά. Σταδιακά οι Ρωμαίοι ίδρυσαν πλήθος αποικιών, που στην πλειοψηφία τους πήραν την θέση ήδη υπάρχοντων αστικών πυρήνων. Οι σημαντικότερες πόλεις της ανέδειξαν μεγάλους άνδρες όπως ο φιλόσοφος Σενέκας και οι αυτοκράτορες Αδριανός, Τραϊανός και Θεοδώσιος
Ιστορική εξέλιξη της ρωμαϊκής κατάκτησης
Τα στρατεύματα της Ρωμαϊκής Δημοκρατίας αποβιβάστηκαν στην ελληνική αποικία του Εμπορίου στη σημερινή Καταλονία το 218 π.Χ. με σκοπό να ανακόψουν τα δίκτυα τροφοδοσίας του Αννίβα. Είχε προηγηθεί η καταστροφή του Σαγούντου από τον καρχηδονιακό στρατό, πόλης συμμάχου της Ρώμης που είχε λειτουργήσει ως αφορμή ξεσπάσματος του Β΄ Καρχηδονιακού Πολέμου. Ως επιχειρησιακό κέντρο ορίστηκε η ιβηρική πόλη της Κέσσης που μέσα σε λίγα χρόνια θα εξελισσόταν στην ρωμαϊκή Τάρρακο. Ο ρωμαϊκός στρατός έφτασε μέχρι τον Άνω Γουαδαλκιβίρ, όπου ωστόσο ηττήθηκε σε δύο μάχες από τους Καρχηδόνιους το 211 π.Χ. Τον επόμενο χρόνο, μια νέα δύναμη κάτω από τις διαταγές του Πόπλιου Κορνήλιου Σκιπίωνα κατέλαβαν το 209 π.Χ. την καρχηδονιακή πρωτεύουσα στην Ιβηρία, Νέα Καρχηδόνα. Η αποφασιστική μάχη της Ιλίπα το 207 π.Χ., όπου ο Σκιπίωνας κατανίκησε το σύνολο των καρχηδονιακών στρατευμάτων στην Ιβηρία, άνοιξε τον δρόμο για την οριστική επιβολή της ρωμαϊκής εξουσίας στα μεσογειακά παράλια από τα Πυρηναία μέχρι το Γιβραλτάρ και τα Γάδειρα.
Η κατάκτηση της ζώνης αυτής δεν ήταν στο αρχικό σχεδιασμό των Ρωμαίων. Ωστόσο, δεν απαρνήθηκαν τα νέα αυτά εδάφη, όπου επέβαλαν μια νέα στρατιωτική και διοικητική δομή. Η ανατολική και δυτική Ιβηρία χωρίστηκαν σε δύο επαρχίες, την Εντεύθεν και την Εκείθεν Ιβηρία (Hispania Citerior και Ulterior), με πρωτεύουσες την Τάρρακο και την Κορδύβη αντίστοιχα.
Μεταξύ 197 και 133 π.Χ. οι Ρωμαίοι κατάφεραν να κατακτήσουν μεγάλο μέρος της κεντρικής Ιβηρίας και την κοιλάδα του Έβρου. Ηγέτες της προσπάθειας αυτής ήταν ο Κάτωνας ο νεότερος και ο διάδοχός του, Τιβέριος Σεμπρόνιος Γράκχος. Δύο ταυτόχρονοι σχεδόν πόλεμοι, έθεσαν υπό σκληρή δοκιμασία τον ρωμαϊκό στρατιωτικό έλεγχο. Οι Κελτίβηρες και οι Λουσιτανοί βρέθηκαν αντιμέτωποι με τις ρωμαϊκές λεγεώνες όταν οι τελευταίοι προσπάθησαν να επιβάλουν αντίποινα για τις επιδρομές τους. Το πιο γνωστό επεισόδιο της ιστορίας της ρωμαϊκής Ιβηρίας έλαβε χώρα το 133 π.Χ. στην ρωμαϊκή κατάκτηση της κελτιβηρική πόλης Νουμάντια και τον θάνατο του ηγέτη της Βιριάτου. Η ήττα των δύο αυτών φύλων επεξέτεινε τη ρωμαϊκή εξουσία στο σύνολο σχεδόν της Ιβηρίας, εκτός από την Κανταβρία.
Η ύπαρξη ενός ανεξάρτητου «βάρβαρου» εδάφους στο βορρά της Ιβηρικής χρησιμοποιήθηκε ως μέσο εύκολης απόκτησης πολεμικής εμπειρίας και πλούτου για τους ανερχόμενους πραίτωρες. Αυτός είναι και ο λόγος για τον οποίο θεωρητικά η ρωμαϊκή κατάκτηση της Ιβηρικής διήρκησε δύο αιώνες. Η Κανταβρία εντέλει εντάχθηκε στην Ρωμαϊκή Ιβηρία στα χρόνια του αυτοκράτορα Αυγούστου. Το 19 π.Χ. η Ιβηρία ανήκε πλέον ολοκληρωτικά στη Ρωμαϊκή Αυτοκρατορία και ο αυτοκράτορας προχώρησε στην ανασυγκρότηση των επαρχιών της. Η Εντεύθεν Ιβηρία ενσωμάτωσε την Κανταβρία και μετονομάστηκε σε Ταρρακωνησία, ενώ η Εκείθεν Ιβηρία χωρίστηκε σε δύο, στη Λουσιτανία και την Βαιτική. Η Τάρρακο και η Κορδύβη συνέχισαν να είναι πρωτεύουσες, και η Εμέριτα Αυγούστα προστέθηκε ως πρωτεύουσα της Λουσιτανίας.
Παραπομπές
Κατηγορία:Ρωμαϊκή Αυτοκρατορία Κατηγορία:Ιστορία της Ισπανίας Κατηγορία:Ιστορία της Πορτογαλίας
Ιουλία Φλαβία
Η Ιουλία Φλαβία ή Ιουλία Τίτου (8 Σεπτεμβρίου 64 - 91) από το γένος των Φλαβίων ήταν η κόρη και το μόνο παιδί του Ρωμαίου Αυτοκράτορα Τίτου από τον δεύτερο γάμο του με τη Mαρκία Φουρνίλλα, η οποία είχε καλές κοινωνικές διασυνδέσεις.
Βιογραφία
Η Ιουλία γεννήθηκε στη Ρώμη. Οι γονείς της διαζεύχθηκαν όταν η Ιουλία ήταν βρέφος, λόγω των σχέσεων τής οικογένειας τής μητέρας της με τους αντιπάλους του Αυτοκράτορα Νέρωνα. Αυτό έγινε ως εξής: το 65, μετά την αποτυχία της συνωμοσίας του Πίσο, η οικογένεια της Μαρκίας Φουρνίλλας απογοητεύτηκε από τον Nέρωνα. Τότε ο Τίτος αποφάσισε ότι δεν ήθελε να συνδεθεί με πιθανούς συνωμότες και τερμάτισε τον γάμο του με τη Μαρκία Φουρνίλλα. Η Ιουλία ανατράφηκε από τον πατέρα της. Ο Τίτος κατέκτησε την Ιερουσαλήμ στα 6α γενέθλια της Ιουλίας.
Όταν μεγάλωνε, ο Τίτος την προσέφερε σε γάμο με τον αδελφό του Δομιτιανό, αλλά εκείνος αρνήθηκε λόγω του ενθουσιασμού του με τη Δομιτία Λογγίνα, την οποία νυμφεύτηκε. Αργότερα η Ιουλία παντρεύτηκε τον 2ο εξάδελφό της Τίτο Φλάβιο Σαβίνο· αυτός ήταν αδελφός του Τίτου Φλάβιου Κλέμενς υπάτου, ο οποίος νυμφεύτηκε την 2η εξαδέλφη του Φλαβία Δομιτία (εξαδέλφη της Ιουλίας). Έπειτα όμως ο Δομιτιανός την αποπλάνησε.
Όταν ο πατέρας και ο σύζυγός της απεβίωσαν, σύμφωνα με τα λόγια του Δίωνα Κάσσιου, ο Δομιτιανός:
Ο Γιουβενάλης καταδικάζει αυτόν τον σύνδεσμο ως εξής:
Κωνσταντίνος Β΄ της Γεωργίας
Ο Κωνσταντίνος Β΄ (კონსტანტინე II, 1447 – 1505), της Δυναστείας των Βαγρατιδών, ήταν βασιλιάς της Γεωργίας από το 1478 μέχρι τον θάνατό του. Στις αρχές της δεκαετίας του 1490 αναγκάστηκε να αναγνωρίσει την ανεξαρτησία των αντιπάλων ηγεμόνων της Ιμερετίας και Καχετίας, και να περιορίσει την επικράτειά του στο Kartli. Πέθανε το 1505 και τον διαδέχθηκε ο γιος του, Δαβίδ Ι΄.
Μαγνητικό τρένο
Tο μαγνητικό τρένο είναι ένα τρένο που χρησιμοποιεί τεχνολογία μαγνητικής αιώρησης, κινείται με την υψηλή ταχύτητα των 350 έως 500 χιλιομέτρων ανά ώρα και βρίσκεται υψωμένο, δηλαδή αιωρούμενο, ελάχιστα πάνω από τις ράγες του.
Ιστορική εξέλιξη
Με σκοπό την ανάπτυξη του μαγνητικού τρένου, οι πρώτες έρευνες ξεκίνησαν στα τέλη της δεκαετίας του 1960, οι οποίες και εξακολούθησαν να πραγματοποιούνται μέσα στις επόμενες δεκαετίες στις ΗΠΑ, καθώς και στην Ιαπωνία και στην Ευρώπη. Σε παρόμοια αρχή λειτουργίας, δηλαδή στην κατασκευή ενός ισχυρού μαγνητικού πεδίου το οποίο έχει ως στόχο την ανύψωση και την προώθηση του τρένου, στηρίζονται και έχουν κυριαρχήσει δύο παραλλαγές κατά την διάρκεια της δεκαετίας του 1990 και παρουσιάζουν διαφορές ως προς τις διατάξεις και τον σχεδιασμό από τον οποίο έχει δημιουργηθεί το πεδίο. Το τρένο επιτυγχάνει την κίνηση του με έναν τύπο εξελισσόμενου σταδίου ηλεκτροκινητήρα ο οποίος παράγει ένα πεδίο μαγνητικό και οδεύον του επαγωγικού γραμμικού κινητήρα.
Λειτουργία
Στο κάτω μέρος οποιουδήποτε βαγονιού υπάρχουν προσαρμοσμένοι ηλεκτρομαγνήτες, που είναι ηλεκτρονικά ρυθμιζόμενοι. Αυτοί συνδυάζονται με μαγνήτες οι οποίοι βρίσκονται κάτω από το τρένο και την γραμμή επιφάνειάς του και το ανυψώνουν, με αποτέλεσμα η απόστασή τους να είναι ένα εκατοστό περίπου. Ορισμένοι άλλοι μαγνήτες διατηρούν το τρένο σε μια οριζόντια σταθερότητα και πηνία παράγουν μαγνητικό πεδίο πάνω στην γραμμή που προωθεί το τρένο. Ο κεντρικός σταθμός ελέγχου παρέχει ρεύμα τμηματικά στην γραμμή, μόνο την στιγμή κατά την οποία το τρένο περνάει πάνω από το συγκεκριμένο τμήμα, με σκοπό την επίτευξη εξοικονόμησης ρεύματος. Σε περιπτώσεις περιοχών στις οποίες είναι ανάγκη να ανέβει σε κάποιο ύψωμα ή να επιταχύνει, του χορηγείται περισσότερο ρεύμα. Εάν το τρένο είναι απαραίτητο να κινηθεί προς μια αντίθετη κατεύθυνση ή να επιβραδύνει, τότε το μαγνητικό πεδίο αναστρέφεται στα πηνία της γραμμής.
Πλεονεκτήματα
Το μαγνητικό τρένο δεν εκπέμπει επικίνδυνα ή βλαβερά καυσαέρια και ούτε η μηχανή του ούτε οι τροχοί του παράγουν θόρυβο. Κατ' αυτόν τον τρόπο, λιγότερη συντήρηση είναι αναγκαία για τον εξοπλισμό και την γραμμή. Η απόδοση ενέργειας του τρένου, επιπλέον, ως μέσο μεταφοράς, είναι σε τριπλάσιο βαθμό περίπου μεγαλύτερη από αυτήν του αυτοκινήτου και σε πενταπλάσιο βαθμό από αυτήν του αεροπλάνου. Έτσι, η ενέργεια η οποία καταναλώνεται για το σύστημα κλιματισμού είναι μικρότερη από αυτήν που χρησιμοποιείται για την αιώρηση του τρένου. Επίσης, το μαγνητικό τρένο έχει την δυνατότητα να παίρνει πιο κλειστές στροφές και να ανεβαίνει σε ακόμα πιο απότομες πλαγιές, σε αντίθεση με τα τρένα τα οποία διαθέτουν τροχούς, μειώνοντας έτσι την ανάγκη για διαμόρφωση του εδάφους.
Ασφάλεια
Παρ' όλη την μεγάλη ταχύτητα του μαγνητικού τρένου, η περίπτωση εκτροχιασμού είναι εξαιρετικά απίθανη λόγω των κατώτερων πλαϊνών μερών του, τα οποία εφαρμόζουν στην γραμμή με τέτοιον τρόπο σαν να την "αγκαλιάζουν". Επιπρόσθετα, δεν υπάρχουν ούτε είναι αναγκαίες ζώνες ασφαλείας και ακόμα στους επιβάτες επιτρέπεται να μετακινούνται ελεύθεροι μέσα σε αυτό, κατά την διάρκεια που κινείται με πολύ μεγάλη ταχύτητα. Εάν το ηλεκτρικό ρεύμα κοπεί, ορισμένα ειδικά τροφοδοτικά από μπαταρίες εντός του τρένου φρένα δημιουργούν αντίθετο μαγνητικό πεδίο που ελαττώνει στα δέκα χιλιόμετρα την ώρα την ταχύτητα του τρένου. Την στιγμή εκείνη, αυτό στέκεται απαλά πάνω σε συγκεκριμένες ράβδους και ολισθαίνει μέχρι την πλήρη ακινητοποίησή του.
Εξωτερικοί σύνδεσμοι
Κατηγορία:Αναδυόμενες τεχνολογίες Κατηγορία:Σιδηροδρομικές μεταφορές
Όθων Α΄ του Άνχαλτ-Άσερσλεμπεν
Ο Όθων Α΄, γερμ. Otto I (απεβ. 25 Ιουνίου 1304) από τον Οίκο των Ασκάνια ήταν πρίγκιπας του Άνχαλτ-Άσερσλεμπεν (1266-1304).
Βιογραφία
Το 1304 απεβίωσε και τον διαδέχθηκε ο μόνος γιός του Όθων Β΄.
Οικογένεια
Νυμφεύτηκε το 1283 τη Χέντβιχ των Πιάστ-Σιλεσίας, κόρη του Ερρίκου Γ΄ του Λευκού, δούκα του Βρότσλαφ και είχε τέκνα:
Πηγές
Κατηγορία:Οίκος των Ασκάνια
Πρώτη μέρα στο σχολείο
μικρογραφία|300x300εσ|Ινδοί φοιτητές στην πρώτη τους μέρα στο σχολείο. Η πρώτη μέρα στο σχολείο είναι η πρώτη μέρα του σχολικού έτους. Αυτή πέφτει συνήθως τον Αύγουστο ή τον Σεπτέμβριο στο Βόρειο Ημισφαίριο και τον Ιανουάριο ή το Φεβρουάριο στο Νότιο Ημισφαίριο, αλλά διαφέρει από χώρα σε χώρα.
Καναδάς
Στις περισσότερες περιοχές του Καναδά, η πρώτη μέρα στο σχολείο είναι η πρώτη Τρίτη του Σεπτεμβρίου μετά την Ημέρα Εργασίας. Σε κάποια σχολεία η σχολική χρονιά ξεκινά τον Αύγουστο.
Κόστα Ρίκα
Η πρώτη μέρα στο σχολείο στην Κόστα Ρίκα είναι στις αρχές Φεβρουαρίου. Το Υπουργείο Παιδείας αλλάζει την ημερομηνία κάθε έτος για να εξασφαλίσει 200 αποτελεσματικές μέρες στο σχολικό ημερολόγιο.
Ηνωμένες Πολιτείες της Αμερικής
Στις Ηνωμένες Πολιτείες, η εκπαιδευτική πολιτική καθορίζεται κυρίως σε πολιτειακό επίπεδο και στο επίπεδο των επιμέρους σχολικών επαρχιών. Ως εκ τούτου, δεν υπάρχει μία συγκεκριμένη ημέρα όπου αρχίζουν τα σχολεία. Κατά τη διάρκεια μεγάλου μέρους του 20ού αιώνα, ήταν σύνηθες για τα σχολεία να αρχίζουν σύντομα μετά την Ημέρα της Εργασίας (αρχές Σεπτεμβρίου) και σε ορισμένες περιοχές των Ηνωμένων Πολιτειών αυτό εξακολουθεί να υφίσταται μέχρι σήμερα. Ωστόσο, η αρχή του σχολείου σε νωρίτερη ημερομηνία γίνεται όλο και πιο συνηθέστερη, δηλαδή τον Αύγουστο ή ακόμα και στα τέλη Ιουλίου. Για παράδειγμα, στην Ενοποιημένη Σχολική Επαρχία του Σαν Ντιέγκο στο Σαν Ντιέγκο στη Καλιφόρνια, η πρώτη μέρα του σχολικού έτους 2017-18 ορίστηκε στις 28 Αυγούστου.
Στο Τρινιντάντ και Τομπάγκο η διάρκεια της σχολικής χρονιάς καθορίζεται από το υπουργείο παιδείας της χώρας. Η σχολική χρονιά ξεκινά την πρώτη ή τη δεύτερη εβδομάδα του Σεπτεμβρίου και συνήθως τελειώνει την τελευταία εβδομάδα του Ιουνίου. Τα δημόσια σχολεία ανοίγουν τις Δευτέρες και τα ιδιωτικά σχολεία την Τρίτη ή τη Τετάρτη. Υπάρχουν τρία τρίμηνα που διακόπτονται από τις διακοπές των Χριστουγέννων (μέσα Δεκεμβρίου με αρχές Ιανουαρίου) και τις διακοπές του Πάσχα (μέσα Απριλίου με αρχές Μαΐου). Οι καλοκαιρινές διακοπές καταλαμβάνουν τον Ιούλιο και τον Αύγουστο.
Μεξικό
Στο Μεξικό, η Γραμματεία Δημόσιας Εκπαίδευσης ορίζει τις ημερομηνίες και τις περιόδους όπου τα σχολεία είναι ανοιχτά. Στο Μεξικό τα σχολεία ανοίγουν πάντα στο δεύτερο μισό του Αυγούστου. Για παράδειγμα στο σχολικό έτος 2018-19 η σχολική χρονιά ξεκίνησε στις 20 Αυγούστου.
Βραζιλία
Στη Βραζιλία, η πρώτη μέρα της σχολικής χρονιάς είναι η πρώτη Δευτέρα του Φεβρουαρίου. Η σχολική χρονιά διαρκεί 200 ημέρες. Το σχολικό έτος τελειώνει συνήθως στα τέλη Νοεμβρίου με αρχές Δεκεμβρίου. Ανάμεσα στο τέλος του πρώτου εξαμήνου και τις αρχές του δεύτερου εξαμήνου οι μαθητές έχουν 2 εβδομάδες διακοπών τον Ιούλιο.
Χιλή
Στη Χιλή, τα σχολεία ανοίγουν στις 1 Μαρτίου (ανάποδη ημερομηνία της 1ης Σεπτεμβρίου στο νότιο ημισφαίριο).
Φιλιππίνες
Το κυβερνητικό σχολικό ημερολόγιο στις Φιλιππίνες συνήθως αρχίζει τον Ιούνιο κάθε έτους. Ωστόσο, τα ιδιωτικά σχολεία έχουν την εξαίρεση να αποκλίνουν από το ημερολόγιο σύμφωνα με τον Δημοκρατικό Νόμο αρ. 7797. Κάποια κολέγια ή πανεπιστήμια μπορεί να ξεκινούν το σχολικό έτος τον Αύγουστο. Η σχολική χρονιά πρέπει να αποτελείται από 200, αλλά όχι περισσότερες από 220 ημέρες.
Σαουδική Αραβία
Η πρώτη μέρα στο σχολείο στη Σαουδική Αραβία ξεκινά στις 29 Αυγούστου.
Κατάρ
Η πρώτη μέρα στο σχολείο στο Κατάρ είναι στις 15 Σεπτεμβρίου, συμπίπτοντας με μερικές χώρες του Αραβικού κόσμου.
Ιορδανία
Στην Ιορδανία, στα περισσότερα σχολεία η 1η Σεπτεμβρίου είναι η πρώτη μέρα της σχολικής χρονιάς. Κάθε σχολική χρονιά αποτελείται από δύο περιόδους, με σύντομες χειμερινές διακοπές και μεγάλες καλοκαιρινές διακοπές, παρόλο που η ημερομηνία αρχής και τέλους της κάθε περιόδου διαφέρει.
Εθνική Αγγλίας ερασιτεχνών (ποδόσφαιρο ανδρών)
Η εθνική ομάδα ποδοσφαίρου ερασιτεχνών της Αγγλίας ήταν η αντιπροσωπευτική ομάδα ερασιτεχνών της Αγγλίας στο ποδόσφαιρο. Ιδρύθηκε το 1901, λόγω της ανάπτυξης του επαγγελματικού παιχνιδιού, το οποίο σήμαινε ότι οι ερασιτέχνες παίκτες δεν μπορούσαν πλέον να βρίσκουν εύκολα θέσεις στην κύρια Εθνική Αγγλίας.
Ήταν η πιο επιτυχημένη ομάδα στο Βρετανικό Ερασιτεχνικό Πρωτάθλημα, κερδίζοντας σε 16 περιπτώσεις (5 μαζί με άλλες). Η Εθνική Αγγλίας ερασιτεχνών διαλύθηκε από την Ποδοσφαιρική Ομοσπονδία Αγγλίας το 1974.
Πρώτη μέρα στο σχολείο
Πακιστάν
Στο Πακιστάν τα κρατικά και ιδιωτικά σχολεία διεξάγουν τις ετήσιες εξετάσεις τον Φεβρουάριο και τον Μάρτιο. Μετά τις ετήσιες εξετάσεις τα σχολεία ανοίγουν στα τέλη Μαρτίου με αρχές Απριλίου. Οι καλοκαιρινές διακοπές ξεκινούν από τα τέλη Μαΐου ή τις αρχές Ιουνίου και διαρκούν μέχρι τις 14 Αυγούστου (ημέρα ανεξαρτησίας του Πακιστάν). Οι χειμερινές διακοπές ξεκινούν στα τέλη Δεκεμβρίου και διαρκούν μέχρι τις αρχές Ιανουαρίου.
Εθνική Αγγλίας ερασιτεχνών (ποδόσφαιρο ανδρών)
Πρώτος αγώνας και αήττητο σερί
αριστερά|μικρογραφία| Η Εθνική Αγγλίας ερασιτεχνών το 1914 στη [[Σουηδία]] Ο πρώτος διεθνής αγώνας της ήταν εναντίον της Γερμανίας στις 21 Σεπτεμβρίου 1901, μια νίκη με 12–0 στο Γουάιτ Χαρτ Λέιν του Λονδίνου, με τον Ρέτζιναλντ Έρσκιν Φόστερ να σκοράρει 6 γκολ (μία πηγή αναφέρει 7). Έπρεπε να περάσουν άλλα 5 χρόνια μέχρι να ιδρυθεί μια επίσημη Εθνική Αγγλίας ερασιτεχνών. Ο επόμενος αγώνας ήταν ο εκτός έδρας αγώνας εναντίον της Γαλλίας την 1η Νοεμβρίου 1906 και είχε ως αποτέλεσμα τη νίκη της Αγγλίας με 15–0, με τον Στάνλεϊ Χάρις να σημειώνει 7 γκολ και τον Βίβιαν Γούντγουορντ 4 γκολ. Η ομάδα έπαιξε πολλούς αγώνες ενάντια στις «κανονικές» αντιπροσωπευτικές ομάδες της Ευρώπης, οι οποίες ήταν συνήθως ένα μείγμα ερασιτεχνών και επαγγελματιών παικτών. Η δύναμη της Εθνικής Αγγλίας ερασιτεχνών σήμαινε ότι ήταν ακόμη σε θέση να νικήσει πολλές από αυτές τις ομάδες και στην πραγματικότητα ήταν αήττητοι σε 20 αγώνες από το 1906 έως το 1910. Αν και αυτοί οι αγώνες της Αγγλίας ερασιτεχνών δεν θεωρούνται από την Ποδοσφαιρική Ομοσπονδία Αγγλίας ως πλήρεις διεθνείς αγώνες, θεωρούνται ότι είναι από τους αντιπάλους τους. Ως εκ τούτου, η Εθνική Αγγλίας ερασιτεχνών απέφερε τις μεγαλύτερες ήττες σε πολλά ευρωπαϊκά έθνη, όπως στην Ολλανδία το 1907, στη Γερμανία και στο Βέλγιο το 1909 και στη Σουηδία και στην Ουγγαρία το 1912 (ως Μεγάλη Βρετανία), νικώντας τις με 12–2, 9–0, 11–2, 12–2 και 7–0, αντίστοιχα.
Πρώτη μέρα στο σχολείο
Ισραήλ
μικρογραφία|Τελετή έναρξης των μαθημάτων στο λύκειο Τσου Βαν Αν στο [[Ανόι του Βιετνάμ ]] Η πρώτη μέρα του σχολείου στο Ισραήλ είναι η 1η Σεπτεμβρίου, ενώ αν πέφτει Σάββατο, ξεκινάει στις 2 Σεπτεμβρίου. Τα μαθήματα ολοκληρώνονται στις 30 Ιουνίου στα δημοτικά σχολεία, ενώ στα γυμνάσια και λύκεια τα μαθήματα ολοκληρώνονται στις 20 Ιουνίου.
Εθνική Αγγλίας ερασιτεχνών (ποδόσφαιρο ανδρών)
Αγγλία ερασιτεχνών και ολυμπιακή ομάδα της Μεγάλης Βρετανίας
Υπάρχει διάσταση απόψεων ως προς το εάν η εθνική ερασιτεχνών της Αγγλίας ήταν ουσιαστικά η Ολυμπιακή ομάδα της Μεγάλης Βρετανίας στα Ολυμπιακά τουρνουά ποδοσφαίρου του 1908 και του 1912. Ο ιστότοπος της ΠΟΑ θεωρεί τα χρυσά μετάλλια σε αυτά τα τουρνουά νίκη για την ομάδα ερασιτεχνών της Αγγλίας και όχι για μια βρετανική ομάδα, ενώ στο βιβλίο του Μπράιον Μπάτλερ φαίνεται ότι το πιστοποιητικό των νικητών ονομάζει την Αγγλία. Αντίθετα, ο ιστότοπος England's Amateurs του Μαρκ Τσάπμαν αναφέρει ότι οι ομάδες του 1908 και του 1912 ήταν η Μεγάλη Βρετανία και επισημαίνει το γεγονός ότι φωτογραφικά στοιχεία δείχνουν την ομάδα να παίζει με τη σημαία της Ένωσης στις φανέλες της. Μπορεί να ειπωθεί ότι και τα δύο επιχειρήματα είναι αληθινά, όπως συνέβη για το Ολυμπιακό τουρνουά του 1956, όπου η ομάδα έπαιξε ως Μεγάλη Βρετανία, αλλά η ομάδα οργανώθηκε από την ΠΟΑ και αποτελούνταν αποκλειστικά από ερασιτέχνες Άγγλους, καθώς τα άλλα έθνη απέσυραν την υποστήριξή τους.
Διάλυση και διάδοχοι
Η ομάδα ερασιτεχνών της Αγγλίας διαλύθηκε το 1974 όταν η Ποδοσφαιρική Ομοσπονδία κατάργησε τη διάκριση μεταξύ ερασιτεχνών και επαγγελματιών, αποκαλώντας τους απλώς «παίκτες». Στη θέση της παίζει πλέον ένα αντιπροσωπευτικό συγκρότημα ημιεπαγγελματιών (Αγγλία Γ), που αποτελείται από παίκτες της Νάσιοναλ Λιγκ Σίστεμ.
Πρώτη μέρα στο σχολείο
Ιαπωνία
Η πρώτη ημέρα του σχολείου (σε όλα τα σχολεία) είναι η 7η ή 8η Απριλίου. Τα σχολεία συνήθως κλείνουν για διακοπές στις 24 Μαρτίου. Το σχολείο αρχίζει τον Απρίλιο επειδή τότε είναι η εποχή της σακούρα, όπου ανθίζουν οι κερασιές.
Ινδονησία
Στην Ινδονησία τα σχολεία ανοίγουν στα μέσα Ιουλίου.
Εθνική Αγγλίας ερασιτεχνών (ποδόσφαιρο ανδρών)
Κορυφαίοι σκόρερ
δεξιά|μικρογραφία| Ο [[Βίβιαν Γούντγουορντ είναι ο πρώτος σκόρερ όλων των εποχών της ομάδας ερασιτεχνών Αγγλίας, με 44 επίσημα γκολ]] Ο παρακάτω κατάλογος περιλαμβάνει μόνο τους αγώνες πριν από τον Α΄ Πρώτο Παγκόσμιο Πόλεμο (1906–1914).
Πρώτη μέρα στο σχολείο
Ιράν
Στο Ιράν η πρώτη ημέρα του σχολείου είναι στα τέλη Σεπτεμβρίου.
Εθνική Αγγλίας ερασιτεχνών (ποδόσφαιρο ανδρών)
Παραπομπές
Αγγλια ερασιτεχνων Κατηγορία:Ολυμπιακή ομάδα ποδοσφαίρου Μεγάλης Βρετανίας Κατηγορία:Ποδόσφαιρο στους Θερινούς Ολυμπιακούς Αγώνες 1912
Πρώτη μέρα στο σχολείο
Βιετνάμ
Στο Βιετνάμ, τα σχολεία ανοίγουν πάντα στις 5 Σεπτεμβρίου, παρόλο που σε μερικά σχολεία οι μαθητές μπορεί να έχουν ξεκινήσει να μελετούν από τον Αύγουστο.
Νότια Κορέα
Στη Νότια Κορέα η σχολική χρονιά ξεκινά την 1η Μαρτίου, αλλά τα μαθήματα ξεκινούν την 2α Μαρτίου καθώς η 1η Μαρτίου είναι εθνική αργία. Η τελευταία μέρα της σχολικής χρονιάς είναι στις αρχές Ιανουαρίου ή τον Φεβρουάριο. Ήταν σύνηθες για τα σχολεία να τελειώνουν το δεύτερο εξάμηνο στα τέλη Δεκεμβρίου, ύστερα να ξεκινούν οι χειμερινές διακοπές διάρκειας ενός μήνα, ύστερα να επιστρέφουν για λίγες εβδομάδες στο σχολείο και να έχουν μερικές εβδομάδες ανοιξιάτικων διακοπών πριν τον Μάρτιο. Αυτό έχει αλλάξει αρκετά τελευταία και πολλά σχολεία επιλέγουν να αυξάνουν τη διάρκεια του δεύτερου εξάμηνου μέχρι τις αρχές Ιανουαρίου και να χαρίζουν μεγαλύτερες διακοπές στους μαθητές τους μέχρι τον Μάρτιο.
Σεσνί-ω-Βίνι
Το Σεσνί-ω-Βίνι (γαλλικά: Cesny-aux-Vignes) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Πρώτη μέρα στο σχολείο
Σαουδική Αραβία
Η σχολική χρονιά στη Σαουδική Αραβία ξεκινά κατά την πρώτη εβδομάδα του Σεπτεμβρίου. Το διδακτικό προσωπικό επιστρέφει μια εβδομάδα νωρίτερα, στη τελευταία εβδομάδα του Αυγούστου.
Σεσνί-ω-Βίνι
Οι κάτοικοί του είναι γνωστοί ως Σιρενιέν (γαλλικά: Cireniens).
Πρώτη μέρα στο σχολείο
Αυστραλία
Στην Αυστραλία, τα σχολεία ανοίγουν συνήθως την τρίτη εβδομάδα του Ιανουαρίου ή την 1η Φεβρουαρίου. Αυτό εξαρτάται από την πολιτεία ή την περιοχή (και από το σύστημα των κρατικών ή ιδιωτικών σχολείων). Το σχολείο αρχίζει ή την 1η Φεβρουαρίου,συνήθως την τρίτη εβδομάδα του Ιανουαρίου και τελειώνει στις 22 Δεκεμβρίου. Η χρονιά χωρίζεται σε 3 τρίμηνα. Για κάθε τρίμηνο υπάρχουν 2 εβδομάδες διακοπές. Οι Χριστουγεννιάτικες και οι καλοκαιρινές διακοπές διαρκούν 5 εβδομάδες.
Σεσνί-ω-Βίνι
Παραπομπές
Κατηγορία:Κοινότητες του Καλβαντός
Σεσνί-λε-Σουρς
Το Σεσνί-λε-Σουρς (γαλλικά: Cesny-les-Sources) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Πρώτη μέρα στο σχολείο
Νέα Ζηλανδία
Τα σχολεία συνήθως ανοίγουν την τελευταία εβδομάδα του Ιανουαρίου ή την πρώτη εβδομάδα του Φεβρουαρίου.
Σεσνί-λε-Σουρς
Οι κάτοικοί του είναι γνωστοί ως Σεϊτερνισιέν (γαλλικά: Ceiterniciens).
Πρώτη μέρα στο σχολείο
Παπούα Νέα Γουινέα
Συνήθως τα σχολεία ανοίγουν στην τρίτη εβδομάδα του Ιανουαρίου.
Σεσνί-λε-Σουρς
Παραπομπές
Κατηγορία:Κοινότητες του Καλβαντός
Πρώτη μέρα στο σχολείο
Βέλγιο
Στο Βέλγιο, η πρώτη ημέρα του σχολείου είναι η 1η Σεπτεμβρίου, ή η ακόλουθη Δευτέρα, εάν η 1η Σεπτεμβρίου πέφτει Σάββατο ή Κυριακή. (Σε όλα τα σχολεία ισχύει το ίδιο)
Βουλγαρία
Στη Βουλγαρία, η πρώτη ημέρα του σχολείου είναι η 15η Σεπτεμβρίου, ή η ακόλουθη Δευτέρα εάν η 15η Σεπτέμβριου πέφτει Σάββατο ή Κυριακή.
Ελλάδα
μικρογραφία|Σκηνή από την πρώτη ημέρα του σχολείου στην Ελλάδα, 2018. Η επανένωση των μαθητών με τους φίλους τους είναι κεντρικό μέρος αυτής της ημέρας. μικρογραφία|Το όχημα της Ιεράς Μητροπόλεως Αργολίδας στο συγκρότημα του 2ου και 3ου Γυμνασίου και 1ου Λυκείου του Άργους. Συχνά υπάρχει παρουσία ιερέων στην τελετή έναρξης. Η πρώτη μέρα στο σχολείο στην Ελλάδα είναι η 11η Σεπτεμβρίου ή η πρώτη επόμενη Δευτέρα μετά το σαββατοκύριακο εάν η 11η Σεπτεμβρίου πέφτει Σάββατο ή Κυριακή, ενώ η τελευταία μέρα στο σχολείο στην Ελλάδα είναι η 15η Ιουνίου και έχει 3 μήνες διακοπές, μέχρι την 11η Σεπτεμβρίου. Στα γυμνάσια και τα λύκεια η σχολική χρονιά λήγει γύρω στις 25 Μαΐου, για να ακολουθήσουν οι προαγωγικές και πανελλαδικές εξετάσεις. Τα πανεπιστήμια ξεκινούν την πρώτη Δευτέρα του Οκτωβρίου, και ολοκληρώνουν το ακαδημαϊκό έτος στα μέσα Ιουλίου, συμπεριλαμβανομένης μιας μικρής παύσης τον Φεβρουάριο ανάμεσα στα δύο εξάμηνα.
Εσθονία
Στην Εσθονία, η πρώτη ημέρα του σχολείου είναι η 1η Σεπτεμβρίου, ή η ακόλουθη Δευτέρα εάν η 1η Σεπτεμβρίου πέφτει Σάββατο ή Κυριακή.
Ιρλανδία
Η πρώτη μέρα στο σχολείο στην Ιρλανδία ξεκινά συνήθως την 1η Σεπτεμβρίου και η σχολική χρονιά ολοκληρώνεται στις 31 Αυγούστου. Τα μαθήματα ολοκληρώνονται στις 31 Μαΐου και οι μαθητές έχουν τρεις μήνες διακοπών.
Νορβηγία
Η νορβηγική σχολική χρονιά δεν έχει καθορισμένη ημερομηνία έναρξης και λήξης, αλλά συνήθως ξεκινά στα μέσα Αυγούστου και τελειώνει στα μέσα Ιουνίου. Η σχολική χρονιά αποτελείται από 190 ημέρες και οι ακριβείς ημερομηνίες ορίζονται από τους κυβερνήτες της κάθε επαρχίας το προηγούμενο φθινόπωρο.
Ουκρανία
Στην Ουκρανία η σχολική χρονιά ξεκινά στις 1 Σεπτεμβρίου. Αν η 1η Σεπτεμβρίου πέφτει σε Σάββατο ή Κυριακή, η σχολική χρονιά ξεκινά την πρώτη Δευτέρα που ακολουθεί.
Πολωνία
Σύμφωνα με το διάταγμα του Πολωνού Υπουργού Δημόσιας Εκπαίδευσης του 2010, η πρώτη μέρα στο σχολείο για τα σχολεία τακτικής υποχρεωτικής εκπαίδευσης στην Πολωνία είναι η 1η Σεπτεμβρίου ή η πρώτη επόμενη Δευτέρα αν η 1η Σεπτεμβρίου πέφτει τη Παρασκευή, το Σάββατο ή την Κυριακή. Η τελευταία μέρα είναι η τελευταία Παρασκευή μετά τις 18 Ιουνίου. Στο παρελθόν, σύμφωνα με παρόμοιο διάταγμα του 2002, η παραπάνω εξαίρεση ήταν μόνο για το Σάββατο και την Κυριακή, και η τελευταία ημέρα ήταν η πρώτη Παρασκευή μετά τις 18 Ιουνίου.
Πορτογαλία
Στην Πορτογαλία το σχολείο ξεκινάει στις αρχές του Σεπτεμβρίου, την πρώτη εβδομάδα. Το 2019 το σχολείο ξεκίνησε στις 10-13 Σεπτεμβρίου.
Ρωσία
Τα σχολεία στη Ρωσία (πρώην Σοβιετική Ένωση) ιστορικά αρχίζουν στις 1 Σεπτεμβρίου. Η ακριβής ημερομηνία για τη χώρα επικυρώθηκε με Διάταγμα του Συμβουλίου των Επιτρόπων του Λαού το 1935 και καθορίστηκε επίσημα με Διάταγμα του Ανωτάτου Σοβιέτ της Σοβιετικής Ένωσης αρ. 3018-Χ το 1980. Το 1984, η 1η Σεπτεμβρίου ορίστηκε επίσημα ως Ημέρα της Γνώσης. Αν η 1η Σεπτεμβρίου πέφτει Κυριακή, τα περισσότερα σχολεία επιλέγουν να διεξάγουν μια παραδοσιακή τελετουργική γιορτή, η οποία σηματοδοτεί συμβολικά την έναρξη του σχολικού έτους, και τα πραγματικά μαθήματα αρχίζουν τη Δευτέρα. Παραδοσιακά οι μαθητές φέρνουν λουλούδια για τους καθηγητές.
Αγγλία και Ουαλία
Η πρώτη μέρα στο σχολείο για τα δημόσια σχολεία στην Αγγλία και την Ουαλία ποικίλλει ανάλογα με την τοπική αρχή και μερικές φορές από το σχολείο, αλλά σχεδόν πάντα συμβαίνει κατά την πρώτη εβδομάδα του Σεπτεμβρίου, ή περιστασιακά κατά τη δεύτερη εβδομάδα.
Σκωτία
Η σχολική χρονιά στη Σκωτία αρχίζει από τα μέσα έως τα τέλη Αυγούστου, περισσότερο από μία εβδομάδα νωρίτερα απ'ότι στο υπόλοιπο Ηνωμένο Βασίλειο. Η ακριβής ημερομηνία ποικίλλει ανάλογα με την τοπική αρχή και μερικές φορές από το σχολείο.
Σλοβενία
Στη Σλοβενία, η πρώτη ημέρα του σχολείου είναι η 1η Σεπτεμβρίου, ή η ακόλουθη Δευτέρα εάν η 1η Σεπτεμβρίου πέφτει Σάββατο ή Κυριακή. Η σχολική χρονιά τελειώνει στις 31 Αυγούστου με τα μαθήματα να ολοκληρώνονται στις 24 Ιουνίου, μια μέρα πριν την ημέρα ανεξαρτησίας (στις 25 Ιουνίου, όταν η Σλοβενία διακήρυξε την ανεξαρτησία της από τη Γιουγκοσλαβία το 1991), ή στην Παρασκευή πριν τις 24 Ιουνίου αν η 24η Ιουνίου πέφτει Σάββατο ή Κυριακή.
Λιθουανία
Στη Λιθουανία, η πρώτη ημέρα του σχολείου είναι η 1η Σεπτεμβρίου, ή η ακόλουθη Δευτέρα εάν η 1η Σεπτεμβρίου πέφτει Σάββατο ή Κυριακή.
Γαλλία
Η σχολική χρονιά στη Γαλλία δεν έχει σταθερή ημερομηνία αρχής, αλλά ξεκινάει κάπου στις πρώτες δύο εβδομάδες του Σεπτεμβρίου. Το σχολείο τελειώνει στις αρχές Ιουλίου, αφήνοντας περίπου 2 μήνες καλοκαιρινών διακοπών στους μαθητές.
Λετονία
Στη Λετονία, η πρώτη ημέρα του σχολείου είναι η 1η Σεπτεμβρίου, ή η ακόλουθη Δευτέρα εάν η 1η Σεπτεμβρίου πέφτει Σάββατο ή Κυριακή.
Σερβία
Τα σχολεία στη Σερβία ξεκινούν στην 1η Σεπτεμβρίου, ή την επόμενη Δευτέρα εάν η 1η Σεπτεμβρίου πέφτει Σάββατο ή Κυριακή.
Κροατία
Η σχολική χρονιά δεν έχει σταθερή ημερομηνία αρχής στην Κροατία. Τελειώνει στα μέσα Ιουνίου. Μέχρι το 2019 η σχολική χρονιά΄άρχιζε την πρώτη Δευτέρα του Σεπτεμβρίου.
Σουηδία
Στη Σουηδία, η πρώτη μέρα στο σχολείο είναι η 20ή Αυγούστου.
Τυνησία
Στην Τυνησία το σχολικό έτος ξεκινά στις 15 Σεπτεμβρίου (ή στις 16 Σεπτεμβρίου εάν η 15η Σεπτεμβρίου πέφτει Σάββατο ή σε θρησκευτική αργία) και τελειώνει στις 25 Μαΐου στη δευτεροβάθμια εκπαίδευση. Στη πρωτοβάθμια εκπαίδευση τελειώνει στις 1 Ιουνίου.
Μαρόκο
Στο Μαρόκο το σχολικό έτος αρχίζει τον Σεπτέμβριο και τελειώνει τον Ιούνιο ή στις αρχές Ιουλίου. Το σχολικό έτος διαιρείται σε δύο τετράμηνα (Σεπτέμβριος-Ιανουάριος και Φεβρουάριος-Ιούνιος/αρχές Ιουλίου).
Παραπομπές
Κατηγορία:Σχολεία
Κυριάκος Διακογιάννης
Ο Κυριάκος Διακογιάννης (28 Αυγούστου 1927 - 21 Αυγούστου 2018) ήταν Έλληνας δημοσιογράφος, συγγραφέας και αθλητής.
Βιογραφία
Γεννήθηκε τον Αύγουστο του 1927 στην Πλάκα της Αθήνας, όπου και μεγάλωσε. Νονός του ήταν ο Ελευθέριος Βενιζέλος. Η καταγωγή του ήταν από τη Μάνη και την Πάτμο. Διακρίθηκε στα νεανικά του χρόνια ως αθλητής και υπήρξε μέλος της εθνικής ομάδας στίβου και πρωταθλητής Ελλάδος στο πένταθλο το 1947 και στο δέκαθλο το 1948.